Dole Food Company

Dole Food Company, Inc. er et amerikansk næringsmiddelselskap som produserer frukt og grønnsaker. Det er særlig kjent for ananas, bananer, druer og jordbær.

Selskapets historie går tilbake til 1851 da Castle & Cooke ble stiftet på Hawaii. Castle & Cooke ble et av Hawaiis største industriselskaper, med investeringer innen shipping, jernbane, sukkerproduksjon og sjømatpakking. I 1932 kjøpte selskapet en andel i Hawaiian Pineapple Company, som var blitt stiftet i 1901 av James Dole, og i 1960-årene ble resten av Hawaiian Pineapple Company, samt Standard Fruit Company, kjøpt opp, og Castle & Cooke endret navn til Dole Food Company.

I august 2013 ble Dole kjøpt opp av administrerende direktør David Murdock for 1,2 milliarder dollar.

Referanser

Eksterne lenker
 

Næringsmiddelprodusenter fra USA
Matvaremerker
Etableringer i 1851
Næringsliv i California